РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 2

от заседание на Комисия ”Професионална квалификация и 
информационни технологии”,
проведено на 18.02.2019 г.

Днес, 18.02.2019 г. /понеделник/ от 16:30 часа се проведе заседание на Kомисия “Професионална квалификация и информационни технологии”, в състав:
ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА
ГЕРГАНА МУТАФОВА
ДАНИЕЛА МАРЧЕВА 
СВЕТЛАНА БОШНАКОВА-отсъства
СЕВДАЛИН МАВРОВ	

На заседанието присъстваха експертните сътрудници на комисията: инж. Светослав Неделчев – директор на дирекция „ИТСС“, инж. Мирослава Чирпъкова - началник отдел „ИО“, инж. Анелия Чомакова - главен експерт в дирекция „ИТСС“ и инж. Георги Бошнаков - главен експерт в дирекция „ИТСС“.

	1.ОТНОСНО: Писмо от Министерство на правосъдието във връзка с разпространението и ползването по предназначение на публикувани на електронната страница на Европейската комисия „Насоки относно практическото прилагане на Рамково решение 2008/913/ПВР относно борбата с определени форми и прояви на расизъм и ксенофобия посредством наказателното право“.

Комисия “Професионална квалификация и
информационни технологии”
Р Е Ш И :

1.1.	 Да се изпрати писмото от Министерство на правосъдието с приложените Насоки относно практическото прилагане на Рамково решение 2008/913/ПВР относно борбата с определени форми и прояви на расизъм и ксенофобия посредством наказателното право“ ведно с извършения превод на органите на съдебната власт, за сведение.  
1.2.	 Да се изиска информация от НИП относно възможността за включване на темата в годишния план за 2019 г., с оглед повишаване на квалификацията на магистратите.

	2.ОТНОСНО: Писмо от административния ръководител на Окръжен съд – Перник относно измененията и допълненията от 05.10.2018 г. на Наредба № 2 за вписването, квалификацията и възнагражденията на вещите лица. 

Комисия “Професионална квалификация и
информационни технологии”
Р Е Ш И :

2.1. Да се изиска информация от Министерство на правосъдието относно напредъка по изпълнение на дейността, отнасяща се до разработването на АИС „Единен регистър на вещите лица“ по проект „Усъвършенстване модела на съдебните експертизи“.
2.2. След получаване, отговорът по т.2.1 да се изпрати на административния ръководител на Окръжен съд – Перник.

3.ОТНОСНО: Информация от административния ръководител на Софийски градски съд относно механизма за избор на съдебни заседатели, изискана с решение по пр. № 30/12.12.2018 г., т. 5, на Комисия „Професионална квалификация и информационни технологии“ към Пленума на ВСС.
Във връзка с решение по пр. № 31/26.11.2018, т. 12 на К“ПИВ“

Комисия “Професионална квалификация и
информационни технологии”
Р Е Ш И :

3.1. Да се изпрати отговорът от административния ръководител на Софийски градски съд на Комисия по правни и институционални въпроси към Пленума на ВСС, по компетентност.

Комисията обединява т. 4 и т. 5
4.ОТНОСНО: Искане от членове на /Фб/ общност на българските адвокати /ФОБА/ за приемане и въвеждане на единни правила за цялата съдебна система за право на информация по електронен път по дела/ право на електронен достъп до досиета на дела от адвокати.
5.ОТНОСНО: Сигнал за проблеми при функциониране на единния портал за електронно правосъдие.

Комисия “Професионална квалификация и
информационни технологии”
Р Е Ш И :

4.1. Предлага да се организира съвместна среща между Комисия „Професионална квалификация и информационни технологии“ към Пленума на ВСС, Комисия по правни и институционални въпроси към Пленума на ВСС, членове на ФОБА и адв. Маринела Ашикова - подател на сигнала по т. 5.
4.2. За датата на работната среща участниците ще бъдат уведомени допълнително.

	6.ОТНОСНО: Извлечение от пр. № 4/06.02.2019 г., т. 29, от заседание на Комисия „Бюджет и финанси“ към Пленума на ВСС относно решение на Министерски съвет № 52/31.01.2019 г. за бюджетната процедура за 2020 г.

Комисия “Професионална квалификация и
информационни технологии”
Р Е Ш И :

6.1. Приема за сведение извлечението от пр. № 4/06.02.2019 г., т. 29, от заседание на Комисия „Бюджет и финанси“ към Пленума на ВСС.

7.ОТНОСНО: Писмо от директора на НИП относно Отчет за дейността на Националния институт на правосъдието за 2018 г., Годишен план за дейността на НИП за 2019 г. и Годишен каталог с приоритетни области и преподавателски екипи в обучителната дейност на НИП през 2019 г.

Комисия “Професионална квалификация и
информационни технологии”
Р Е Ш И :

7.1 Комисия ”Професионална квалификация и информационни технологии” предлага на Пленума на Висшия съдебен съвет да приеме следното решение:

ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
РЕШИ:

ПРИЕМА ЗА СВЕДЕНИЕ Отчет за дейността на Националния институт на правосъдието за 2018 г., Годишен план за дейността на НИП за 2019 г. и Годишен каталог с приоритетни области и преподавателски екипи в обучителната дейност на НИП през 2019 г.

Предложението да се внесе за разглеждане в заседание на Пленума на ВСС.

8.ОТНОСНО: Извлечение от пр. № 3/07.02.2019 г., т. 13, от заседание на Пленума на ВСС относно извършване на извънгаранционна поддръжка на Централизираната система за случайно разпределение на делата.

Комисия “Професионална квалификация и
информационни технологии”
Р Е Ш И :

8.1. 	Да се изпрати запитване до фирмите, представили оферти за извършване на извънгаранционна поддръжка на Централизираната система за случайно разпределение на делата относно начините за гарантиране на сигурността ѝ.
8.2. Отговорите по т. 8.1. да се предоставят на Комисия „Професионална квалификация и информационни технологии“ към Пленума на ВСС в срок от 2 дни след получаване на писмото.

9.ОТНОСНО: Постъпили четири предложения за анализ на информационната сигурност на Системата за случайно разпределение на делата.

Комисия “Професионална квалификация и
информационни технологии”
Р Е Ш И :

9.1. Отлага вземане на решение по т. 9 до получаване на изисканата информацията по т. 8.

10.ОТНОСНО: Писмо от административния ръководител на Районен съд – Панагюрище с предложение за промяна в САС „Съдебно деловодство“, свързана с добавяне на функция за създаване на шаблонен файл „Word”.

Комисия “Професионална квалификация и
информационни технологии”
Р Е Ш И :

10.1. Да се изпрати писмото от административния ръководител на Районен съд – Панагюрище на разработчика на САС „Съдебно деловодство“ за становище относно възможността за реализация и целесъобразност. 
10.2. Изпраща решението на комисията на административния ръководител на Районен съд – Панагюрище, за сведение.

11.ОТНОСНО: Писмо от административния ръководител на Районен съд – Тервел относно изпълнение на указания по утвърдения План за осигуряване на надеждност и архивиране на информацията в АИС „Бюра съдимост“.

Комисия “Професионална квалификация и
информационни технологии”
Р Е Ш И :

11.1. Указва на административния ръководител на Районен съд – Тервел, че за изпълнение на указанията по утвърдения План за осигуряване на надеждност и архивиране на информацията в АИС „Бюра съдимост“ не се изискват специализирани технически знания.
11.2. Изпраща решението на комисията на административния ръководител на Районен съд – Тервел, за сведение.

12.ОТНОСНО: Писмо от административния ръководител на Районен съд – Нови пазар с приложение екземпляр от приемо-предавателен протокол за предоставяне на техника за видеоконферентна връзка от Окръжен съд – Шумен на Районен съд – Нови пазар.

Комисия “Професионална квалификация и
информационни технологии”
Р Е Ш И :

12.1. Приема за сведение писмото от административния ръководител на Районен съд – Нови пазар.

13.ОТНОСНО: Искане от административния ръководител на Районен съд – Пловдив за осигуряване на средства за закупуване на елементи за информационната инфраструктура на съда.
Искането касае елементи за информационната инфраструктура на съда, за които ВСС няма определени лимити, поради което

Комисия “Професионална квалификация и
информационни технологии”
Р Е Ш И :

13.1. Дава съгласие на административния ръководител на Районен съд гр. Пловдив за закупуване на елементи за информационната инфраструктура на съда на обща стойност 20 316,00 лв. с ДДС.
13.2. Изпраща решението по т. 13.1 на Комисия „Бюджет и финанси" към Пленума на ВСС, по компетентност.

14.ОТНОСНО: Искане от административния ръководител на Районен съд – Пловдив за осигуряване на средства за закупуване на 5 броя скенери и 20 броя принтери.
След обсъждане от членовете на Комисията,

Комисия “Професионална квалификация и
информационни технологии”
Р Е Ш И :

14.1. Дава съгласие на административния ръководител на Районен съд гр. Пловдив за закупуване на 3 броя скенери и 20 броя принтери на обща стойност 16 252,80 лв. с ДДС.
14.2. Не дава съгласие за закупуване на 2 броя скенери, като административният ръководител на Районен съд гр. Пловдив може да поднови искането си в края на годината.
14.3. Изпраща решението по т. 14.1 на Комисия „Бюджет и финанси" към Пленума на ВСС, по компетентност.

15.ОТНОСНО: Искане от административния ръководител на Окръжен съд – Стара Загора за осигуряване на средства за закупуване на 3 броя компютри и 1 брой компютърна конфигурация.

Комисия “Професионална квалификация и
информационни технологии”
Р Е Ш И :

15.1. Искането от административния ръководител на Окръжен съд – Стара Загора за осигуряване на средства за закупуване на 3 броя компютри и 1 брой компютърна конфигурация на обща стойност 2740,04 лв. с ДДС е целесъобразно.
15.2. Изпраща решението по т. 15.1 ведно с мотивиран доклад на Комисия „Бюджет и финанси" към Пленума на ВСС, по компетентност.

16.ОТНОСНО: Искане от административния ръководител на Административен съд – Бургас за осигуряване на средства за закупуване на 1 брой многофункционална черно-бяла печатна система и 10 броя компютърни конфигурации.

Комисия “Професионална квалификация и
информационни технологии”
Р Е Ш И :

16.1. Искането от административния ръководител на Административен съд – Бургас за осигуряване на средства за закупуване на 10 броя компютърни конфигурации на обща стойност 9 492,00 лв. с ДДС е целесъобразно.
16.2. Искането от председателя на Административен съд – Бургас в частта за осигуряване на средства за закупуване на 1 брой многофункционална черно-бяла печатна система не е от компетентността на КПКИТ.
16.3. Изпраща решението по т. 16.1 и т.16.2 ведно с мотивиран доклад на Комисия „Бюджет и финанси" към Пленума на ВСС, по компетентност.

17.ОТНОСНО: Искане от административния ръководител на Административен съд – Смолян за осигуряване на средства за закупуване на 6 броя компютърни конфигурации.

Комисия “Професионална квалификация и
информационни технологии”
Р Е Ш И :

17.1. Искането от административния ръководител на Административен съд – Смолян за осигуряване на средства за закупуване на 6 броя компютърни конфигурации на обща стойност 5 695,00 лв. с ДДС е целесъобразно.
17.2. Изпраща решението по т. 17.1 ведно с мотивиран доклад на Комисия „Бюджет и финанси" към Пленума на ВСС, по компетентност.

18.ОТНОСНО: Искане от административния ръководител на Районен съд – Луковит за осигуряване на средства за закупуване на модул „Съдебен призовкар“ и модул „Мобилен призовкар“ към САС „Съдебно деловодство“.

Комисия “Професионална квалификация и
информационни технологии”
Р Е Ш И :

18.1. Не възразява да се закупят модул „Съдебен призовкар" и модул „Мобилен призовкар“ към САС „Съдебно деловодство", като разходите да са за сметка на съда, по бюджета за 2019 г.
18.2. Изпраща решението по т. 18.1 на Комисия „Бюджет и финанси" към Пленума на ВСС, по компетентност.

19.ОТНОСНО: Искане от административния ръководител на Софийски районен съд за осигуряване на средства за закупуване на компютърна система „NForce” и внедряване на система „JES”.

Комисия “Професионална квалификация и
информационни технологии”
Р Е Ш И :

19.1. Не възразява да бъдат въведени програмни продукти “NForce” и „JES” в Софийски районен съд, като разходите да са за сметка на съда, по бюджета за 2019 г.
19.2. Изпраща решението по т. 19.1 на Комисия „Бюджет и финанси" към Пленума на ВСС, по компетентност.

ПРЕДСЕДАТЕЛ НА КОМИСИЯ 
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:    /п/

КАЛИНА ЧАПКЪНОВА